Toernooi bevorder rugby | Netwerk24
Toernooi bevorder rugby
Baie welkom by die vyfde Jordania-Witteberg-rugbyweek in Bethlehem, in die hartjie van die pragtige Oos-Vrystaat.
Vyf jaar gelede het ons by Jordania 'n droom gehad om ons eie rugbytoernooi aan te bied. Die doelwitte van daardie tyd is steeds van pas: 'n Bekostigbare, goed-georganiseerde toernooi met goeie kompetisie, waar ons vriende op en van die rugbyveld maak.
Baie welkom aan al die besoekende skole en ouers van Fichardtpark (Bloemfontein), Protearif (Krugersdorp), Standerton, Universitas (Bloemfontein) en Vaalpark (Sasolburg).
Ons bedank graag vir Paul Olivier van Konica Minolta Bethlehem wat weer hierdie jaar as die hoofborg van die toernooi optree. Baie dankie vir jul reuse-bydrae om die week moontlik te maak.
Die rugbyweek sou nie sonder die ondersteuning van die volgende mense of instellings moontlik gewees het nie:
Die spelers wat dit geniet om rugby te speel.
Skoolhoofde en afrigters wat kinders geleenthede bied en die spel van rugby leer.
Ouers, grootouers en ondersteuners wat dit vir die spelers moontlik maak om aan die rugbyweek te kan deelneem.
Skeidsregters wat 'n onbaatsugtige diens lewer en waarsonder geen wedstryd kan plaasvind nie.
Die Hoërskool Witteberg wat hul geriewe en koshuise aan ons beskikbaar gestel het.
Die personeel van die Laerskool Jordania vir hul harde werk met die organisering van die rugbyweek.
Konica Minolta Bethlehem wat as hoofborg en o.13A-borg optree.
Baie dankie aan al die ander borge wat van groot hulp is om die toernooi 'n werklikheid te maak.
Geniet die tyd hier, verbeter jou rugby, maak nuwe vriende en onthou om altyd die eer vir jou voorregte en talente aan ons Hemelse Vader te gee.